އެކަލޭގެފާނުންގެ މާރެސް ސާފެވެ. ސްޓްރެޓެޖީގެ ހާމައެވެ. އެއީ އެތާނގައި އިސްލާމީ ދައުލަތް ޤާއިމު ކުރެއްވުމަށް ޓަކައި ޔަޘްރިބަށް ވަޑައިގަތުމެވެ. ދައުލަތެއް ނެތި އިސްލާމުދީން ނޯންނާނެތީއެވެ. އިސްލާމުދީން ނެތި އިސްލާމީ ދަޢުވަތު ނޯންނާނެތީއެވެ. އެކަމަކު އަރަހުށި ﷲގެ އަމުރުފުޅަށް އެކަލޭގެފާނު އިންތިޒާރު ކުރެއްވިއެވެ. އެންމެ ފަހުން މި އިޒުނަފުޅު ލިބިވަޑައިގެންފިއެވެ. އެކަމާ ވިދިގެން މި އަމުރުފުޅު ތަންފީޛު ކުރައްވަން ފެށްޓެވިއެވެ. އެއީ ކީރިތި ރަސޫލާ ޞައްލަﷲ ޢަލައިހި ވަސައްލަމް ކެތްތެރިކަމާއެކު އިންތިޒާރު ކުރެއްވި އަމުރުފުޅެކެވެ. ރަސޫލުﷲގެފާނު އަބޫބަކްރުގެފާނުންގެ އަރިހަށް ސިއްރިއްޔާތުގައި ވަޑައިގެން ހިޖްރަޔާ ބެހޭ މަޝްރޫޢު ރޭއްވެވިއެވެ. މަޝްރޫޢަކީ ޙާޞިލުކުރަން ބޭނުންވާ ލަނޑުދަނޑިއާއި އެ ލަނޑުދަނޑިއަށް ވާޞިލުވުމަށް ބޭނުންވާ ވަސީލަތްތައް އެކަށައެޅުމެވެ. މި މަޝްރޫޢުގެ މަލަތަކަކީ :- ލަނޑުދަނޑި ސާފެވެ. މުޝްރިކުންގެ ފާރަލުމާއި ރޭވުންތަކުގެ ކުރިމަތީގައި މި މަޝްރޫޢު ތަންފީޒު ކުރާނީ ކިހިނެއްހެއްޔެވެ؟